2025. gada Jelgavas domes vēlēšanas

2025. gada Jelgavas domes vēlēšanas notika  2025. gada Latvijas pašvaldību vēlēšanu laikā.

 Balsošanas sistēma 
Latvijas Republikas pilsētas domes un novada domes vēlēšanu likums nosaka, ka pašvaldības ievēl vienlīdzīgās, tiešās, aizklātās, brīvās un proporcionālās vēlēšanās, piešķirot vietas partijām, kuras iegūst vismaz 5% balsu pēc Vebstera—Senlagē metodes.

Vēlēšanas parasti notiek reizi četros gados, jūnija pirmajā sestdienā, bet Saeimai ir tiesības pieprasīt ārkārtas vēlēšanas. Ja notiek ārkārtas vēlēšanas un līdz iepriekšējās domes termiņa beigām ir vairāk par diviem mēnešiem, bet mazāk par diviem gadiem, tad domi ievēl uz pagarinātu laiku — līdz aiznākamajām noteiktajām pašvaldību vēlēšanām, savukārt ja ir vairāk par diviem gadiem tad uz saīsinātu laiku — līdz nākamajām noteiktajām pašvaldību vēlēšanām.

Valstspilsētas pašvaldības domē ievēl 15 deputātus, ja iedzīvotāju skaits pilsētā pārsniedz 50 000.

Tiesības piedalīties Jelgavas domes vēlēšanās ir Latvijas un citu Eiropas Savienības dalībvalstu pilsoņiem, sākot no 18 gadu vecuma, kuriem ir reģistrēta dzīvesvieta Jelgavas administratīvajā teritorijā 90 dienas pirms vēlēšanu dienas, vai kuriem Jelgavas administratīvajā teritorijā pieder nekustamais īpašums.

 Kandidātu raksturojums 

 Dzimums, izglītība, pilsonība 
Vēlēšanās tika pieteikti 169 kandidāti — 109 (64,5%) vīrieši un 60 (35,5%) sievietes 12 sarakstos. Augstākā izglītība ir 131 (77,6%) kandidātam, vidējā izglītība — 31 (18,3%) kandidātam, pamatizglītība — 7 (4,1%) kandidātiem. Visiem 169 kandidātiem ir Latvijas Republikas pilsonība, bet vienam kandidātam ir arī Īrijas pilsonība.Centrālās vēlēšanu komisijas informācija. Pašvaldību vēlēšanas 2025

 Vecums 
Vidējais kandidātu vecums 47,1 gadi. Plašākās vecumgrupas vēlēšanās — 41—50 gadu grupa 54 (31,9%), 31—40 gadu grupa 39 (23,1%) un 51—60 gadu grupa 37 (21,9%). jaunākais kandidāts ir 2006. gadā dzimušais skolnieks Mārcis Krēgers, kuram ir 18 gadi, vecākais kandidāts ir 1942. gadā dzimušais pensionārs Gunārs Valentīns Segliņš, kuram ir 82 gadi.Centrālās vēlēšanu komisijas informācija. Pašvaldību vēlēšanas 2025 — Deputātu kandidātu alfabētiskais saraksts

 Tautība 
126 (74,5%) kandidāti bija reģistrēti kā latvieši, 10 (5,9%) krievs, 4 (2,4%) baltkrievi, 4 (2,4%) ukraiņi, 3 (1,8%) poļi un 1 (0,6%) lietuvietis. 21 (12,4%) kandidāts savu tautību nenorādīja.

 Kandidātu saraksti 
No 2025. gada 19. marta līdz 8. aprīlim konkrētos datumos notika kandidātu sarakstu iesniegšana 7. jūnija Jelgavas domes vēlēšanām.

Deputātu kandidātu sarakstus Jelgavas domes vēlēšanām var iesniegt reģistrētas politiskās partijas, reģistrētu politisko partiju reģistrētas apvienības, kā arī divas vai vairākas reģistrētas politiskās partijas, kuras nav apvienojušās reģistrētā politisko partiju apvienībā.

Tiesības piedalīties pašvaldību vēlēšanās kā deputātu kandidātiem ir Latvijas vai citu Eiropas Savienības dalībvalstu pilsoņiem, kuri vēlēšanu dienā bija sasnieguši vismaz 18 gadu vecumu un bija reģistrēti Latvijas vēlētāju reģistrā un uz kuriem neattiecās likumā noteiktie kandidēšanas ierobežojumi.

Lai kandidētu Jelgavas domes vēlēšanās, kandidātu saraksta iesniegšanas dienā deputāta kandidātam bija jāatbilst vismaz vienam no šiem nosacījumiem, — Jelgavā ir jābūt reģistrētai dzīvesvietai bez pārtraukuma pēdējos 10 mēnešus, Jelgavā ir jābūt nostrādājušam kā darba ņēmējam vai pašnodarbinātai personai vismaz pēdējos četrus mēnešus vai Jelgavā ir jāpieder nekustamajam īpašumam.

 Kandidātu saraksti 
Nr. Saraksts Kandidāti Mēra kandidāts1.Latvija pirmajā vietāImants Konutis2.Centra partijaAigars Egle3.Kustība Par!Uldis Dūmiņš4.Suverēnā vara, Apvienība JaunlatviešiAndrejs Pagors5.Jaunā VienotībaAigars Rublis6.Jaunā konservatīvā partijaMārtiņš Štāls7.Latvijas Zaļā partijaMārcis Dzelme8.Nacionālā apvienība "Visu Latvijai!"—"Tēvzemei un Brīvībai/LNNK"Jurijs Strods9.Latvijas Reģionu apvienībaGunārs Kurlovičs10.ProgresīvieSanta Lismane11.Zaļo un Zemnieku savienībaAndris Rāviņš12.SaskaņaIgors Orlovs

 Vēlēšanu rezultāti 

 Atsauces 

 Ārējās saites 
 Jelgavas dome
 CVK mājaslapa

Kategorija:2025. gada Latvijas pašvaldību vēlēšanas